545.26 REGOLAMENTI DWAR I~-ĊERTIFIKAZZJONI U L-ISTALLAZZJONI TAL-AUTOGAS L-AVVIŻ LEGALI 393 tal-2010, kif emendat bl-Att XXV tal-2015. L-AVVIŻ LEGALI 393 tal-2010, kif emendat bl-Att XXV tal-2015. 1. Titolu u skop. (1) It-titolu ta’ dawn ir-regolamenti hu Regolamenti dwar iċ-Ċertifikazzjoni u l-Installazjoni tal-Autogas. (2) L-iskop ta’ dawn ir-regolamenti hu li jirregola l-installazzjoni u ċ-ċertifikazzjoni ta’ tagħmir tal-autogas u sistemi ta’ modifika tal-autogas. (3) Dawn ir-regolamenti kienu notifikati skond id-dispożizzjonijiet tad-Direttiva 98/34/KE, kif emendata bid-Direttiva 98ż 48/KE, kif trasposta bir-Regolamenti dwar Regolamenti dwar Proċedura għall-Għoti ta’ Informazzjoni. 2. Tifsir. Emendat: XXV.2015.41. Kap. 545. (1) Kull referenza f’dawn ir-regolamenti għall-Att, kemm-il darba r-rabta tal-kliem ma tkunx teħtieġ xort’oħra, hija referenza għall-Att dwar ir-Regolatur għas-Servizzi tal-Enerġija u l-Ilma, u bla ħsara għad-dispożizzjonijiet tas-sub regolament (2), it-tifsir fl-artikolu 2 tal-imsemmi Att għandu għal dawn ir-regolamenti. (2) F’dawn ir-regolamenti, kemm il-darba ir-rabta tal-kliem ma tkunx teħtieġ xort’oħra: "l-Att " tfisser l-Att dwar ir-Regolatur għas-Servizzi tal-Enerġija u l-Ilma; Kap. 545. Kap. 545. "au togas" tfisser GPL bi speċifikazzjoni skond MSA EN 589 użat għall-propulsjoni ta’ vetturi bil-mutur; "ċertifikat ta’ modifika " tfisser iċ-ċertifikat maħruġ minn persuna kompetenti wara li tkun saret il-modifika ta’ vettura bil-mutur għall-użu ta’ GPL fis-sistema ta’ propulsjoni tagħha; "GPL" tfisser gass petroleum likwefatt, magħmul jew minn propan jew butan, skond BS 4250:1997 jew l-ekwivalenti jew taħlita taż-żewġ tipi ta’ gass skond l-MSA EN 589; " livell ta’ kompetenza " tfisser l-istandard ta’ kwalifiki u esperjenza prattika li jkollha persuna kompetenti biex twettaq xogħol li għandu x’jaqsam mal-autogas kif imsemmi fiċ-ċertifikazzjoni rilevanti; " modifika " tfisser l-installazzjoni u, jew it-twaħħil ma’ vettura bil-mutur ta’ tagħmir tal-autogas jew ta’ sistema ta’ modifika tal-autogas; "persuna kompetenti " tfisser persuna approvata mir-Regolatur li għandha kwalifiki adattati, taħriġ xieraq u għarfien suffiċjenti, esperjenza u sengħa fit-teknoloġija tal-gass, u kif approvata mir-Regolatur biex twettaq xogħol li għandu x’jaqsam ma’ autogas li jinkludi modifiki, alterazzjonijiet, superviżjoni u ċertifikazzjoni skond il-livell rilevanti ta’ kompetenza; " ir-Regolatur " tfisser ir-Regolatur għas-Servizzi tal-Enerġija u l-Ilma; "sistemi ta’ modifika tal-autogas" tfisser sistema użata għall-modifika ta’ vettura bil-mutur għall-użu ta’ GPL fis-sistema ta’ propulsjoni tagħha approvati skont UNECE 115; " tagħmir tal-autogas" tfisser tagħmir użat għal modifika ta’ vettura bil-mutur għall-użu ta’ GPL fis-sistema ta’ propulsjoni tagħha approvatskondUNECE 67; "UNECE 67" tfisser il-ftehim li jikkonċerna l-adozzjoni ta’ preskrizzjonijiet tekniċi uniformi għal vetturi bir-roti, tagħmir u partijiet li jistgħu jitwaħħlu, jew użati fuq vetturi bir-roti u l-kondizzjonijiet għal għarfien reċiproku ta’ approvazzjonijiet mogħtija fuq il-bażi tal-preskrizzjonijiet; "UN/ECE 115" tfisser il-ftehim li jikkonċerna l-adozzjoni ta’ preskrizzjonijiet tekniċi uniformi għal vetturi bir-roti, tagħmir u partijiet li jistgħu jitwaħħlu, jew użati fuq vetturi bir-roti u l-kondizzjonijiet għal għarfien reċiproku ta’ approvazzjonijiet mogħtija fuq il-bażi tal-preskrizzjonijiet; "vettura bil-mutur " għandu jkollha l-istess tifsira li għandha fir-regolamenti dwar il-Vetturi bil-Mutur. 3. Applikabilità. Dawn ir-regolamenti għandhom japplikaw għall-vetturi bil-mutur li jużaw l-autogas bħalamezz ta’ propulsjoni għalkollox jew parzjalment u għandhom jirregolaw l-istallazzjoni u ċ-ċertifikazzjoni ta’ tagħmir tal-autogas u ta’ sistemi ta’ modifika fuq vetturi bil-mutur. 4. Persuna kompetenti. Emendat: XXV.2015.41. (1) L-ebda persuna, ħlief persuna kompetenti m’għandha twettaq xogħol jew ċertifikazzjoni li għandu x’jaqsam ma’ tagħmir tal-autogas jew sistema ta’ modifika tal-autogas. (2) L-ebda persuna ma’ għandha twettaq xogħol li għandu x’jaqsam ma’ istallazzjoni tal-autogas sakemm dik il-persuna ma tkunx persuna kompetenti approvata bil-miktub mir-Regolatur jew tkun qed taġixxi taħt is-superviżjoni kontinwa ta’ persuna kompetenti. (3) L-ebda persuna m’għandha tippretendi, tagħti x’tifhem jew tagħti l-impressjoni li għandha fil-pussess tagħha xi approvazzjoni mogħtija skond dawn ir-regolamenti mingħajr ma jkollha attwalment dik l-approvazzjoni fil-pussess tagħha. (4) Kull persuna li tixtieq tkun maħtura bħala persuna kompetenti għandha tissottometti lir-Regolatur applikazzjoni, flimkien mad-dokumentazzjoni kollha, kif meħtieġa mir-Regolatur. (5) Wara li jirrevedi d-dokumenti sottomessi u kif jiġu miksuba l-approvazzjonijiet neċessarji mill-Kunsill ta’ Malta dwar il-Kwalifikazzjoni, Għarfien u Informazzjoni, ir-Regolatur joħroġ ċertifikazzjoni ta’ kompetenza lill-persuna li tissottometti l-applikazzjoni. Iċ-ċertifikat ikun validu għal perjodu ta’ mhux aktar minn ħames snin. (6) Ir-Regolatur għandu jassenja numru ta’ reġistrazzjoni lil kull persuna kompetenti. (7) Ir-Regolatur jista jiddeċiedi li jirrifjuta applikazzjoni jekk: (a) l-applikazzjoni ma jkolliex dik l-informazzjoni u dokumentazzjoni kollha meħtieġa mir-Regolatur fil-formola tal-applikazzjoni jew kull informazzjoni jew dokumentazzjoni addizzjonali oħra lir-Regolatur jista’ jitlob mill-applikant għall-iskop tad-determinazzjoni tal-applikazzjoni; jew (b) l-applikazzjoni ma tkunx akkumpanjata mid-dritt tal-applikazzjoni kif speċifikat skond it-Tieni Skeda. (8) Kull persuna magħżula mir-Regolatur bħala persuna kompetenti għandha: (a) tikkonforma ma’ kull direzzjoni mogħtija mir-Regolatur; (b) tesegwixxi l-operazzjonijiet, l-attivitajiet u l-prattiċi regolati skond: (i) direzzjoni talr-Regolatur; (ii) deċiżjoni tar-Regolatur; jew (iii) kodiċi ta’ prattika jew linja gwida magħrufa jew maħruġa mir-Regolatur; u (ċ) taġixxi skondu kif meħtieġ minn: (i) direzzjoni tar-Regolatur; (ii) deċiżjoni tar-Regolatur; jew (iii) kodiċi ta’ prattika jew linja gwida magħrufa jew maħruġa mir-Regolatur. 5. Modifika. Emendat: XXV.2015.41. (1) L-ebda tagħmir tal-autogas jew sistema ta’ modifika tal-autogas ma jista’ jkun istallat fuq vettura bil-mutur, sakemm ma jkunx: (a) jikkonforma mal-ħtiġiet ta’ UNECE 67 jew UNECE 115; (b) ikun ta’ tip approvat minn awtorità ta’ approvazzjoni tat-tip awtorizzata skond id-Direttiva 2007/46/KE u l-emendi tagħha; (ċ) husigur biex ikun istallat fil-vettura bil-mutur; u (d) hu xieraq għal użu għal din il-vettura bil-mutur. (2) Fejn l-użu ta’ tagħmir tal-autogas hu meħtieġ, għandhom jiġu osservati l-istruzzjonijiet tal-manifattur tat-tagħmir tal-autogas Fejn l-użu ta’ tagħmir tal-autogas li ma jkunx ġie fornut mas-sistema ta’ modifika tal-autogas. (3) Il-persuna kompetenti li tistalla t-tagħmir tal-autogas jew is-sistema ta’ modifika fuq il-vetturi bil-mutur għandha: (a) timxi ma’ prattika ta’ inġinerija tajba waqt l-istallazzjoni tat-tagħmir tal-autogas, jew is-sistema ta’ modifika ta’ autogas skondil-kodiċi ta’ prattika, standards jew linji gwida applikabbli, magħrufa jew maħruġa mir-Regolatur; (b) timxi ma’ istruzzjonijiet kif fornuti mill-manifattur; (ċ) tuża l-komponenti ta’ sistema ta’ modifika tal-autogas għal mhux aktar minn vettura bil-mutur waħda; (d) tiżgura li records, jew is-sistema tal-modifika tal-autogastiżgura li records jinżammu li jiżguraw rintraċċar tat-tagħmir tal-autogas u l-istallazzjoni tagħha. Ir-records għandhom jinkludu l-informazzjoni, kif determinata mir-Regolatur, li hija meħtieġa li tinżammu jibqgħu jinżammu għall-perjodu ta’ mhux anqas minn għaxar snin mid-data tal-istallazzjoni; u (e) twettaq verifiki, wara l-modifika biex tiżgura li, fil-limiti tal-metodu ta’ kejl, l-emissjonijiet tal-karburant oriġina li ma jkunx deterjorat u li l-emissjonijiet tal-GPL jkunu inqas minn dawk tal-karburant oriġinali. 6. Obbligi tal-persuna kompetenti. Emendat: XXV.2015.41. (1) Il-persuna kompetenti responsabbli għat-twettieq ta’ modifika fuq vettura bil-mutur għall-użu ta’ GPL fis-sistema ta’ propulsjoni tagħha għandha, mat-tlestija sodisfaċenti ta’ din il-modifika, toħroġ ċertifikat i ffirmat ta’ modifika. (2) Il-persuna kompetenti għandha tiżgura li ċertifikat ta’ modifika jkollu l-informazzjoni li ġejja: (a) l-isem, l-indirizz u n-numru ta’ reġistrazzjoni tal-persuna kompetenti; (b) l-isem, l-indirizz u n-numru tal-liċenza tal-garaxx fejn il-konverżjoni għall-autogas tal-vettura bil-mutur ġiet imwettqa; (ċ) in-numru tal-mutur tal-vettura bil-mutur; (d) in-numru ta’ reġistrazzjoni tal-vettura bil-mutur; (e) it-tip, mudell, numru ta’ serje u l-manifattur tas-sistemi tal-modifiki tal-autogas jew it-tagħmir tal-autogas; u (f) id-data tal-istallazzjoni. (3) Iċ-ċertifikat ta’ modifika għandu jinkludi wkoll id-dikjarazzjoni li ġejja: "Din tiċċertifika li s-sistema ta’ GPL tal-vettura bil-muturi msemmija kienet istallata, eżaminata u ittestjata skond il-Kodiċi ta’ Prattika tal-MRA u instabet sodisfaċenti". (4) Kull ċertifikat speċifiku ta’ modifika għandu jkollu numru ta’ identifikazzjoni speċifiku kif il-persuna kompetenti tkun diretta mir-Regolatur. (5) Il-persuna kompetenti għandha tipprovdi lis-sid tal-vettura bil-mutur Manwal tal-Operat tas-Sewwieq u dan il-manwal għandu jinkludi l-informazzjoni preskritta fl-Ewwel Skeda u jista’ ukoll jinkludi ċertifikat ta’ modifika, flimkien ma rakkomandazzjoni li dan jinżamm fil-vettura bil-mutur f’kull ħin għall-eżaminazzjoni mill-aġenziji għall-infurzar awtorizzati. (6) Il-persuna kompetenti għandha toħroġ marki ta’ identifikazzjoni kif speċifikat fl-Anness 16 ta’ UNECE 67 flimkien ma ċertifikati ta’ modifika. (7) Minkejja u bla preġudizzju għal kull azzjoni kriminali jew amministrattiva li tista’ tkun inizjata taħt kull liġi oħra, persuna kompetenti li qed tikser xi wieħed minn dawn ir-regolamenti tista’ tiġi skwalifikata mir-Regolatur milli tkun persuna kompetenti għal perjodu ta’ ħames snin. 7. Obbligi ta’ min iħaddem. Emendat: XXV.2015.41. (1) Min iħaddem xi persuna li twettaq xi xogħol li għandu x’jaqsam ma’ tagħmir tal-autogas jew sistema ta’ modifika tal-autogas f’kull post ta’ xogħol jew bini taħt il-kontroll tal-istess persuna litħaddem, jew li jkun responsabbli mix-xogħol li qed jitwettaq f’kull post ta’ xogħol jew bini, għandu jiżgura li: (a) ix-xogħol ma jpoġġix fil-periklu l-persuni li qed jaħdmu hemm jew xi terza parti; u (b) persuna kompetenti qed twettaq xogħol jew qed tagħmel superviżjoni ta’ xogħol li għandu x’jaqsam ma’ tagħmir tal-autogas jew ma’ sistema ta’ modifika tal-autogas. (2) Dak li jħaddem xi persuna li qed twettaq xi xogħol li għandu x’jaqsam ma’ tagħmir tal-autogas jew ma’ sistema ta’ modifika tal-autogas għandu jiżgura li tul iż-żmien tax-xogħol ta’ dik il-persuna, il-ħti ġiet imposti minn dawn ir-regolamenti jew mir-Regolatur, qed ikunu mħarsa. 8. Żamma taċ-ċertifikat ta’ modifika. Is-sid tal-vettura bil-mutur li ġiet modifikata għandu jiżgura li ċertifikat ta’ modifika ikun preżenti fil-vettura bil-mutur f’kull ħin. 9. Emendata: XXV.2015.41. Emendata: XXV.2015.41. Persuna li taġixxi kontra kull wieħed minn dawn ir-regolamenti għandha, jekk tinstab ħatja, teħel multa ta’ mhux inqas minn mitejn u ħamsin euro (€ 250) u mhux aktar minn għaxar telefeuro (€ 10,000).